|  |  |
| --- | --- |
|  |  |
|  | |
| **KAUNO MIESTO SAVIVALDYBĖS ADMINISTRACIJOS DIREKTORIUS** | |
| **ĮSAKYMAS** | |
| **DĖL DAUGIABUČIŲ NAMŲ GEDIMINO G. 3, GEDIMINO G. 15, LAISVĖS AL. 51 IR MAIRONIO G. 6 BENDROJO NAUDOJIMO OBJEKTŲ ADMINISTRATORIAUS SKYRIMO** | |
| 2017 m. sausio 16 d. Nr. A-160 | |
| Kaunas | |

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos civilinio kodekso 4.84 straipsnio 2 ir 4 dalimis, 4.85 straipsnio 1 ir 7 dalimis, Bendrojo naudojimo objektų administratoriaus atrankos ir skyrimo tvarkos aprašo, patvirtinto Lietuvos Respublikos Vyriausybės 2013 m. birželio 20 d. nutarimu Nr. 567 ,,Dėl Bendrojo naudojimo objektų administratoriaus atrankos ir skyrimo tvarkos aprašo patvirtinimo“, 21 punktu ir atsižvelgdamas į Kauno miesto savivaldybės administracijos direktoriaus 2015 m. kovo 16 d. įsakymą Nr. A-753 „Dėl UAB „Žaidas“ įrašymo į Asmenų, pretenduojančių teikti daugiabučių namų bendrojo naudojimo objektų administravimo paslaugas Kauno miesto savivaldybės teritorijoje, sąrašą“, Butų ir kitų patalpų savininkų Gedimino g. 3 balsavimo raštu balsų skaičiavimo komisijos 2016 m. gruodžio 20 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. sausio 5 d. posėdžio protokolą Nr. 53-4-63, Butų ir kitų patalpų savininkų Gedimino g. 15 balsavimo raštu balsų skaičiavimo komisijos 2016 m. gruodžio 27 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. sausio 5 d. posėdžio protokolą Nr. 53-4-65, Butų ir kitų patalpų savininkų Laisvės al. 51 balsavimo raštu balsų skaičiavimo komisijos 2016 m. gruodžio 13 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. sausio 5 d. posėdžio protokolą Nr. 53-4-64,Butų ir kitų patalpų savininkų Maironio g. 6 balsavimo raštu balsų skaičiavimo komisijos 2016 m. gruodžio 15 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. sausio 5 d. posėdžio protokolą Nr. 53-4-62:

1. S k i r i u penkeriems metams UAB „Kauno centro būstas“ (buveinė Žiburio g. 10-2, 63235 Alytus, įmonės kodas 149650823, duomenys kaupiami ir saugomi Juridinių asmenų registre, PVM mokėtojo kodas LT496508219) šių daugiabučių namų bendrojo naudojimo objektų administratore (toliau – administratorius):

1.1. Gedimino g. 3 (namo naudingasis plotas – 628,64 kv. m, gyvenamosios paskirties patalpų skaičius – 15);

1.2. Gedimino g. 15 (namo naudingasis plotas – 660,52 kv. m, gyvenamosios paskirties patalpų skaičius – 10, negyvenamosios paskirties patalpų skaičius – 3);

1.3. Laisvės al. 51 (namo naudingasis plotas – 1426,88 kv. m, gyvenamosios paskirties patalpų skaičius – 24, negyvenamosios paskirties patalpų skaičius – 4);

1.4. Maironio g. 6 (namo naudingasis plotas – 637,27 kv. m, gyvenamosios paskirties patalpų skaičius – 6, negyvenamosios paskirties patalpų skaičius – 3).

2. N u s t a t a u, kad:

2.1. daugiabučio namo Gedimino g. 3 bendrojo naudojimo objektų administravimo tarifas – 0,0637 Eur už 1 kv. m (su PVM);

2.2. daugiabučio namo Gedimino g. 15 bendrojo naudojimo objektų administravimo tarifas – 0,0521 Eur už 1 kv. m (su PVM);

2.3. daugiabučio namo Laisvės al. 51 bendrojo naudojimo objektų administravimo tarifas – 0,0434 Eur už 1 kv. m (su PVM);

2.4. daugiabučio namo Maironio g. 6 bendrojo naudojimo objektų administravimo tarifas – 0,0637 Eur už 1 kv. m (su PVM);

2.5. administratoriaus įgaliojimai pasibaigia suėjus 1 punkte nurodytam terminui arba Lietuvos Respublikos civilinio kodekso 4.84 straipsnio 10 dalyje nustatytais atvejais.

3. Šis įsakymas gali būti skundžiamas Lietuvos Respublikos administracinių bylų teisenos įstatymo ar Lietuvos Respublikos civilinio proceso kodekso nustatyta tvarka.

|  |  |  |
| --- | --- | --- |
| Administracijos direktorius |  | Gintaras Petrauskas |